

Bosna i Hercegovina

Federacija Bosne i Hercegovine

Kanton Središnja Bosna / Srednjobosanski Kanton

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OPĆINA BUSOVAČA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ul. 16. kolovoza bb, 72260 Busovača telefon 030 732 152, fax 030 733 038 e-mail: opcina. busovaca1@tel.net.ba

Služba za opću upravu, društvene djelatnosti i

braniteljsko/boračko-invalidsku skrb/zaštitu

**V O D I Č**

**ZA PRISTUP INFORMACIJAMA U OPĆINI BUSOVAČA**

Busovača, ožujak/mart 2023.godine

"Informacija je svaki materijal kojim se prenose činjenice,

mišljenja, podaci ili bilo koji drugi sadržaj, uključujući

svaku kopiju ili njezin dio, bez obzira na oblik, karakteristike,

vrijeme kada je sačinjena i kako je klasifikovana"

(član 2. tačka 1. Zakona o slobodi pristupa informacijama u Federaciji Bosne I Hercegovine)

***UVODNE NAPOMENE***

 U cilju da se svakom fizičkom i pravnom licu pomogne da u službama za upravu općine Busovača ostvari svoja prava u skladu sa Zakonom o slobodi pristupa informacijama u Federaciji BiH ("Službene novine Federacije BiH", broj 32/01 i 48/11) sačinjen je ovaj Vodič.

 Općinske službe za upravu nalaze se u Busovači, ulica 16. Kolovoza bb.

U prizemlju zgrade Općine na navedenoj adresi nalazi se šalter sala, u čijem hodniku na polici su izloženi svi neophodni sadržaji koji građanima mogu biti od pomoći u traženju informacija koje ih interesiraju;

-Indeks registar informacija,

-Vodič za pristup informacijama,

-Primjer svih obrazaca i zahtjeva i formulara koji su u upotrebi u Službama za upravu općine Busovača.

 Službenik za informisanje je rješenjem ovlašteno lice od Općinskog načelnika, čije radno mjesto je u Službi za opću upravu, društvene djelatnosti i boračko-invalidsku zaštitu.

Njegova obaveza je da u okviru zakonskih ovlaštenja udovolji zahtjevu za pristup o bilo kojoj informaciji koja je pod kontrolom Općine Busovača.

 Statutom općine Busovača utvrđeni su principi javnosti i transparentnosti, te slobode pristupa informacijama.

 Na pojedine zahtjeve za informacijama možete dobiti odgovor ODMAH, obraćajući se usmeno službeniku na protokolu.

To su slučajevi:

* informacija o referentu zaduženom za predmet;
* informacija o kretanju predmeta;
* informacija o bitnim rokovima;
* informacija o toku postupka koji se vodi;
* ostale informacije koje se mogu dobiti iz direktnog kontakta službenika za

informisanje i službenika iz nadležnih službi;

Neke od informacija koje vas interesiraju, možete saznati na protokolu Općine šalter broj 1 u prizemlju zgrade Općine npr kako dobiti odobrenje za osnivanje trgovačke radnje, kako dobiti odobrenje za gradnju ili što je potrebno za egzistencijalnu naknadu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_

09-06 2/4

Za sve informacije koje su vam potrebne, a u posjedu su Općine Busovača, možete se obratiti sa zahtjevom u pismenoj formi.

U slučaju bilo kakvih nejasnoća u vezi sa pristupom informacijama u Općini Busovača, možete se obratiti službeniku za informisanje.

 Detaljni podaci o tome kojim informacijama raspolaže Općina Busovača, nalaze se dokumentu „Indeks – registar informacija u Općini Busovača, koji je kao i vodič besplatan i nalazi se na web stranici Općine Busovača opcina-busovaca.com .

***KO MOŽE ZATRAŽITI PRISTUP INFORMACIJAMA***

 Bilo koje fizičko ili pravno lice bez obzira na državljanstvo, nacionalnost ili etničku pripadnost, mjesto boravka i prebivalište.

***POSTUPAK PRISTUPA INFORMACIJAMA***

Zahtjev za ostvarivanje prava za pristup informacijama treba ispunjavati sljedeće uslove:

* da je u pismenom obliku na jednom od službenih jezika u BiH,
* da sadrži dovoljno podataka o prirodi i sadržaju informacija, kako bi se omogućilo da Općina uz razuman napor pronađe informaciju,
* da sadrži ime i prezime podnosioca zahtjeva i njegovu adresu, a po mogućnosti i kontakt telefon,
* da sadrži način na koji se želi pristupiti informacijama (navedeno u zahtjevu)

Ako se zahtjev odnosi na ličnu informaciju, takav zahtjev može podnijeti samo fizičko lice na koje se zahtjev odnosi, njezin zakonski zastupnik ili lice koju je podnosilac zahtjeva pismeno ovlastio za pristup informaciji.

 Lice na koje se informacija odnosi, dužno je službeniku za informisanje kod podnošenja zahtjeva pokazati lični dokument sa fotografijom, a zakonski zastupnik ili opunomoćenik i dokaz o zakonskom zastupanju, odnosno punomoć.

Način pristupanja informacijama može biti:

* direktan uvid u informaciju,
* dostavljanje informacije na kućnu adresu i
* umnožavanje informacije

Javni organ nije ovlašten ispitivati opravdanost zahtjeva ili zahtijevati obrazlaganje zahtjeva.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

09-06 3/4

***NAKNADE I TAKSE ZA USLUGE***

 U slučajevima kada se odobrava informacija, ne naplaćuju se taksa za podnesene zahtjeve, rješenja ili obavijesti.

Naknada se naplaćuje samo za troškove umnožavanja i iznosi:

* 0,50 KM za svaku stranicu standardne veličine, koja prelazi prvih 10 besplatnih stranica i
* 5 KM po disketi

Naplata za usluge umnožavanja se vrši na blagajni Općine.

***KOLIKO ČEKATI ODGOVOR***

 Po podnesenom zahtjevu u pismenoj formi organ je dužan:

* Najkasnije u roku od 8 dana od dana prijema zahtjeva, dostaviti rješenje kojim Vas obavještava, da se po vašem zahtjevu ne može postupiti zbog formalnih nedostataka,
* Vaš zahtjev dostaviti nadležnom javnom organu u roku od 8 dana od dana prijema, ukoliko utvrdi da nije nadležan za rješavanje i o tome vas obavijestiti,
* obavijestiti vas u roku od 8 dana od dana prijema zahtjeva o razlogu zbog kojeg ne može udovoljiti zahtjevu, ukoliko ne posjeduje traženu informaciju, a ne može utvrditi sjedište mjerodavnog organa,
* najkasnije u roku od 15 dana od dana prijema zahtjeva, dostaviti Vam rješenje kojim se odobrava pristup informaciji u cijelosti ili djelomično, ili rješenje kojim se zahtjev za pristup informaciji odbija.

 Navedeni rok može biti produljen u sljedećim slučajevima:

Kada je potrebno izjašnjenje treće strane o saopštavanju povjerljivih komercijalnih interesa i informacija koje se odnose na privatnost treće strane, te kada je potrebno obavijestiti treću stranu, da će zbog postojanja javnog interesa, tražena informacija biti objavljena

O produžetku navedenog roka i o razlozima produženja, javni organ pismeno izvještava podnosioca zahtjeva.

***KOJE INFORMACIJE MOGU BITI IZUZETE OD SAOPŠTAVANJA***

Tražena informacija bit će izuzeta od saopštenja kada se saopštavanjem informacije osnovano se može očekivati izazivanje značajne štete za sljedeće legitimne ciljeve Federacije BiH:

-interesi odbrane i sigurnosti, kao i zaštite javne sigurnosti,

- sprječavanje kriminala i otkrivanje kriminala,

- zaštita postupka donošenja odluka u javnom organu,

- kada se osnovano utvrdi da informacija uključuje lične interese, koji se odnose na privatnost trećeg lica.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

09-06 4/4